laion/Wikipedia-Exotic huggingface dataset:
ეთერ მგალობლიშვილი

ეთერ მგალობლიშვილი (გ. 14 აგვისტო, 1932, თბილისი — გ. 3 ივნისი, 2020) — ქართველი მუსიკოსი, პედაგოგი. 1956 წელს დაამთავრა პეტრე ჩაიკოვსკის სახელობის მოსკოვის სახელმწიფო კონსერვატორია (საფორტეპიანო, ორგანი). 1971 წელს სტაჟირება გაიარა ქ. ლაიფციგის კონსერვატორიაში (ორგანი), 1979 წელს სტაჟირება ბელგიაში (კომპოზიცია, ორგანი). 1965-2012 წლებში იყო ვანო სარაჯიშვილის სახელობის თბილისის სახელმწიფო კონსერვატორიის პედაგოგი, 1978 წლიდან დოცენტი, 1990 წლიდან პროფესორი. სხვადასხვა წლებში იყო ლაიფციგში იოჰან სებასტიან ბახის, მოსკოვის, ვილნიუსის, გორკის (ამჟამად ნიჟნი-ნოვგოროდი), კიშინიოვის ორგანისტთა საერთაშორისო კონკურსების ჟიურის წევრი. 1977-1978 წლებში დააარსა ბიჭვინთის (საკავშირო მასშტაბის) საორგანო მუსიკის ფესტივალი. მოწაფეები: ლ. ბაიდოშვილი, გ. კონიაევი, გრ. მეშველიშვილი, ნ. რუხაძე. ეწეოდა საკონცერტო მოღვაწეობას. საქართველოში მრავალი საორგანო ნაწარმოების პირველი შემსრულებელი იყო. ქართული რეპერტუარი: ოთარ თაქთაქიშვილი საორგანო პიესა, ალექსანდრე შავერზაშვილი საორგანო პრელუდია და ფუგა(1965), ალექსი მაჭავარიანის, ნუნუ გაბუნიას (1980) საორგანო ნაწარმოებები (ყველა პირველი შესრულება). სხვა რეპერტუარი: მოიცავს საორგანო მუსიკის თითქმის ყველა ეპოქის კომპოზიტორთა შემოქმედებას, მათ შორის: იოზეფ ჰაიდნი კონცერტები, ვოლფგანგ ამადეუს მოცარტი Kirchen-Sonaten, fantazia f-moll - Andante, allegro und Adagio, გეორგ ფრიდრიხ ჰენდელის კონცერტები, ბეთჰოვენი საორგანო ნაწარმოებები,იოჰან სებასტიან ბახი კანტატა „შენთანა მშვიდობა“ (2002, პირველი შესრულება საქართველოში აღდგომის დღესასწაულზე), აგრეთვე დასავლეთ ევროპისა და თანამედროვე კლასიკური საორგანო ნაწარმოებები (უმეტესი ნაწილის პირველი შესრულება საქართველოში). პირველი ქართველი პროფესიული ორგანისტი, პიანისტი, ქართული საორგანო სკოლის დამაარსებელი. ეთერ მგალობლიშვილი — საქართველოს ბიოგრაფიული ლექსიკონი გარდაიცვალა პირველი ქართველი პროფესიონალი ორგანისტი
გივი გაჩეჩილაძე (პოლიტიკოსი)

გივი გაჩეჩილაძე (დ . 25 აგვისტო, 1926 — გ. მარტი, 2006) — ქართველი პოლიტიკოსი. დაამთავრა საშუალო სკოლა. 1943 წლიდან იყო შორაპნის სალოკომოტივო დეპოს, ხოლო 1957 წლიდან თბილისის ელექტროვაგონშემკეთებელი ქარხნის ხარატი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). გივი გაჩეჩილაძე — საქართველოს პარლამენტის ოფიციალური საიტი გივი გაჩეჩილაძე (პოლიტიკოსი) — საქართველოს ბიოგრაფიული ლექსიკონი
მიხეილ კეკელიძე (მრავალმნიშვნელოვანი)

მიხეილ კეკელიძე შეიძლება აღნიშნავდეს: მიხეილ კეკელიძე — მწერალი, პუბლიცისტი, ჟურნალისტი მიხეილ კეკელიძე —სპორტსმენი მიხეილ კეკელიძე — მეცნიერი
პაატა თოიძე

პაატა თოიძე (დ. 28 მაისი, 1955 — გ. 24 იანვარი, 2016) — ქართველი პოლიტიკოსი. დაამთავრა საქართველოს ტექნიკური უნივერსიტეტი. 1977-1989 წლებში იყო ოდესის მშენებლობის ინსტიტუტის არქიტექტურისა და ქალაქგეგმარების კათედრის არქიტექტორი, უმცროსი მეცნიერ-თანამშრომელი, ქობულეთის საპროექტო ბიუროს მთავარი არქიტექტორი, ოზურგეთის არქიტექტორთა და დიზაინერთა ასოციაციის არქიტექტორი. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). პაატა თოიძე — საქართველოს პარლამენტის ოფიციალური საიტი
აკა ლარენცია

აკა ლარენცია (ლათ. Acca Larentia) — ძველიტალიური ღვთაება. გვიანდელი მითების მიხედვით, იგი მწყემს ფაუსტულუსის ცოლია. ფაუსტულუსმა იპოვა გადაგდებული რემუსი და რომულუსი და აღსაზრდელად მიუყვანა თავის ცოლს აკა ლარენციას. გადმოგცემენ, რომ აკა ლარენციას თორმეტმა ვაჟმა არვალელი ძმების პირველი კოლეგია შექმნეს. აკა ლარენციას ზოგჯერ დეა დიასთანაც აიგივებენ.
გოგიტა აბალიშვილი

გოგიტა აბალიშვილი (დ. უცნობია) — ქართველი სპორტსმენი (მკლავჭიდი), ჭაბუკებს შორის მსოფლიო ჩემპიონატის გამარჯვებული (2019, კონსტანცა, რუმინეთი, 75 კგ), ჭაბუკებს შორის მსოფლიო ჩემპიონატის გამარჯვებული (2019, კონსტანცა, რუმინეთი, 75 კგ). გოგიტა აბალაშვილი — ქართული სპორტი დაარქივებული 2020-06-05 საიტზე Wayback Machine.
გიორგი ალბუთაშვილი

გიორგი ალბუთაშვილი (დ. თარიღი უცნობია, თბილისი) — ქართველი სპორტსმენი (მკლავჭიდი), მსოფლიოს არაოფიციალური ჩემპიონატის გამარჯვებული (2006, მანჩესტერი, ინგლისი, 70 კგ), ევროპის ჩემპიონატის ბრინჯაოს პრიზიორი (2004, გდინია, პოლონეთი, 63 კგ). გიორგი ალბუთაშვილი დაარქივებული 2020-06-05 საიტზე Wayback Machine. — ქართული სპორტი
გიორგი ამბროლაძე

გიორგი ამბროლაძე (დ. უცნობია) — ქართველი სპორტსმენი (მკლავჭიდი), ახალგაზრდებს შორის მსოფლიო ჩემპიონატის გამარჯვებული (2019, კონსტანცა, რუმინეთი, 75 კგ), ჭაბუკებს შორის ევროპის ჩემპიონატის გამარჯვებული (2018, სოფია, ბულგარეთი, 70 კგ). გიორგი ამბროლაძე — ქართული სპორტი დაარქივებული 2020-06-05 საიტზე Wayback Machine.
სოფიკო აფხაზავა

სოფიკო აფხაზავა (დ. უცნობია) — ქართველი სპორტსმენი (უშუ), აბუკებსა და მოზარდებს შორის საერთაშორისო ტურნირის „ევრაზიის თასი“ გამარჯვებული (2018, ერევანი, სომხეთი), ჭაბუკებს შორის კუნგფუს მსოფლიო ჩემპიონატის გამარჯვებული (2019, ემეიშანი, ჩინეთი). სოფიკო აფხაზავა დაარქივებული 2020-06-05 საიტზე Wayback Machine. — ქართული სპორტი
ბექა ბასილაშვილი

ბექა ბასილაშვილი (დ. უცნობია) — ქართველი სპორტსმენი (მკლავჭიდი), შშმ პირთა შორის მსოფლიო ჩემპიონატის გამარჯვებული (2018, ანტალია, თურქეთი, 80 კგ), შშმ პირთა შორის ევროპის ჩემპიონატის გამარჯვებული (2018, სოფია, ბულგარეთი, 80 კგ). ბექა ბასილაშვილი დაარქივებული 2020-06-05 საიტზე Wayback Machine. — ქართული სპორტი
მაია ბოჭორიძე

მაია ბოჭორიძე (დ. ?) — ქართველი სპორტსმენი (ბატუტზე ხტომა), მოზარდთა (U12) შორის მსოფლიო ჩემპიონატის გამარჯვებული (2019, ტოკიო, იაპონია), ჭაბუკებსა და ახალგაზრდებს შორის საერთაშორისო ტურნირის გამარჯვებული (2019, ანაპოლისი, აშშ). მაია ბოჭორიძე დაარქივებული 2020-06-05 საიტზე Wayback Machine. — ქართველი სპორტსმენი
გულადი ბუკია

გულადი ბუკია (დ. უცნობია) — ქართველი სპორტსმენი (მკლავჭიდი), ჭაბუკებს შორის მსოფლიო ჩემპიონატი (2016, ანტალია, თურქეთი, 65 კგ), ახალგაზრდებს შორის მსოფლიო ჩემპიონატის გამარჯვებული (2019, კონსტანცა, რუმინეთი, 65 კგ). გულადი ბუკია დაარქივებული 2020-06-05 საიტზე Wayback Machine. — ქართული სპორტი
ვილენ გაბრავა

ვილენ გაბრავა (დ. უცნობია) — ქართველი სპორტსმენი (მკლავჭიდი), მსოფლიო ჩემპიონატის გამარჯვებული (2019, კონსტანცა, რუმინეთი, 65 კგ), ევროპის ჩემპიონატი (2016, ბუქარესტი, რუმინეთი, 60 კგ), ევროპის ჩემპიონატის გამარჯვებული (2014, ბაქო, აზერბაიჯანი, 60 კგ). ვილენ გაბრავა დაარქივებული 2020-06-05 საიტზე Wayback Machine. — ქართული სპორტი
გურჯაანის სამარხი

ტერმინი გურჯაანის სამარხი შეიძლება აღნიშნავდეს: გურჯაანის პირველი სამარხი — არქეოლოგიური ძეგლი ქალაქ გურჯაანში გურჯაანის მეორე სამარხი — არქეოლოგიური ძეგლი ქალაქ გურჯაანში
ჩო იუნ სონი

ჩო იუნ სონი (კორ. 조윤선, დ.22 ივლისი, 1966, სამხრეთი კორეა) — სამხრეთ კორეელი იურისტი, მწერალი და პოლიტიკოსი. იკავებდა კულტურისა და გენდერული თანასწორობის მინისტრის თანამდებობებს. ჩოს დაწერილი აქვს პუბლიკაცები სამხრეთ კორეის კულტურის შესახებ, გამოცემული აქვს ორი წიგნი, ასევე წერდა სტატიებს ჟურნალებისთვის. ჩო იუნ სონი ჩო იუნ სონი ↑ https://web.archive.org/web/20170121025152/http://english.yonhapnews.co.kr/news/2016/08/16/24/0200000000AEN20160816004851315F.html
მედეა თუშმალიშვილი

მედეა თუშმალიშვილი (დ. 23 მარტი, 1944) — ქართველი პოლიტიკოსი, ფილოლოგიის მეცნიერებათა კანდიდატი. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1967-1972 წლებში იყო მოსკოვის მიხეილ ლომონოსოვის სახელობის სახელმწიფო უნივერსიტეტის ასპირანტი, ხოლო 1974 წლიდან საქართველოს მეცნიერებათა აკადემიის შოთა რუსთაველის სახელობის ქართული ლიტერატურის ინსტიტუტის მეცნიერ-თანამშრომელი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). მედეა თუშმალიშვილი — საქართველოს პარლამენტის ოფიციალური საიტი
პოლიტიკის მეცნიერება

პოლიტიკის მეცნიერება — მეცნიერება პოლიტიკაზე, ანუ ადამიანთა ცხოვრებისეული მოღვაწეობის განსაკუთრებულ ფორმაზე, რომელიც დაკავშირებულია ძალაუფლებრივ ურთიერთობებზე, საზოგადოების სახელმწიფო-პოლიტიკურ ორგანიზაციაზე, პოლიტიკურ ინსტიტუტებზე, პრინციპებზე, ნორმებზე, რომელთა მოქმედების მიზანი საზოგადოების ფუნქციონირების, ადამიანთა და საზოგადოებასა და სახელმწიფოს შორის ურთიერთობის უზრუნველყოფაა. პოლიტიკის მეცნიერება ხშირად განიხილება, როგორც ხელოვნებისა და მეცნიერების პრაგმატული გამოყენება იმის განსასაზღვრად თუ „ვინ რას იღებს, როდის და როგორ“, რაც ხშირად ბუნდოვანს ტოვებს კითხვას „რატომ“. პოლიტიკის მეცნიერებას რამდენიმე ქვესფერო გააჩნია: პოლიტიკური თეორია, საჯარო პოლიტიკა, სახელმწიფო პოლიტიკა, საერთაშორისო ურთიერთობები და შედარებითი პოლიტიკა. პოლიტიკის მეცნიერება არის მეთოდოლოგიურად მრავალფეროვანი. შეიცავს დისციპლინებს, როგორებიცაა: კლასიკური პოლიტიკური ფილოსოფია, სტრუქტურალიზმი, ბიჰევიორიზმი, რეალიზმი, პლურალიზმი და ინსტიტუციონალიზმი. როგორც სოციალური მეცნიერებების ერთ-ერთი განშტოება, იყენებს ისეთ მეთოდებს და ტექნიკას, რაც გამოკველებთან არის კავშირში: ისტორიულ დოკუმენტებს და ოფიციალურ ჩანაწერებს, მეორად რესურსებს, როგორიცაა საგაზეთო სტატიებს, ნარკვევებს და სტატისტიკურ ანალიზებს. ↑ Laswell, H. (1935). Politics: Who Gets What, When, How. London: McGraw-Hill.
თემურ ჯაფარიძე

თემურ ჯაფარიძე (დ. 10 თებერვალი, 1944, თბილისი) — ქართველი სპორტული კომენტატორი, ტელეწამყვანი და ვეტერანი მორაგბე. დაიბადა 1944 წლის 10 თებერვალს, თბილისში. დაამთავრა რკინიგზის სკოლა. მუშაობდა მართვის სისტემების ინსტიტუტში. იყო რაგბის კლუბ თბილისის „ლოკომოტივის“ მენეჯერი 1969–1974 წლებში. რესპუბლიკური კატეგორიის მსაჯია 1970 წლიდან. 1972 წელს გაუძღვა რაგბის პირველ სატელევიზიო რეპორტაჟს. 30 წელი იმუშავა საქართველოს ტელევიზიის სპორტულ რედაქციაში. თემურ ჯაფარიძე — ბიოგრაფიული ლექსიკონი
უნტერზეე (ანტარქტიდა)

უნტერზეე (გერმ. Untersee — „ქვედა ტბა“) — მტკნარწყლიანი ტბა ანტარქტიდაში, დედოფალ მოდის მიწაზე. მდებარეობს გრუბერის მთებში, ზღვის დონიდან 563 მ სიმაღლეზე. გაწოლილია შირმახერის ოაზისიდან სამხრეთ-დასავლეთით 90 კმ-ში. ზედაპირის ფართობი 11,4 კმ². ტბის სიგრძე დაახლოებით 6,5 კმ აღწევს, ხოლო სიგანე 2,5 კმ-ია. მაქსიმალური სიღრმე 169 მ. ტბა მუდმივად არის დაფარული ყინულით და ნაწილობრივ შემოსაზღვრულია მყინვარით. უნტერზეე უჩვეულო ტბაა, pH-ის მაჩვენებელია 9,8–12,1, გახსნილი ჟანგბადი 150 პროცენტითაა გადაჯერებული, ძალიან დაბალია პირველადი პროდუქცია წყლის სიზრქეში. მიუხედავად ტბის დიდ ნაწილში არსებული ჟანგბადის მაღალი გადაჯერებისა, სამხრეთ კიდეზე არის პატარა უჟანგბადო სუბ-აუზი, რომლის ნატანი დედამიწაზე ცნობილ სხვა ტბებთან შედარებით შესაძლოა შეიცავდეს მეთანის ყველაზე მაღალ კონცენტრაციას. პირველადი პროდუქციის დიდი ნაწილი მოქცეულია მიკრობულ თანასაზოგადოებაში, რომელიც ტბის ფსკერზე სტრომატოლითების სახითაა წარმოდგენილი. წყლის ტემპერატურა მერყეობს 0,5°C–5°C შორის, ხოლო ყინულის საფრის სისქე 2–6 მ აღწევს. ყინულოვანი საფარი შესაძლოა შენარჩუნებულიყო 100,000 წელზე მეტი ხნის განმავლობაში და კლიმატის ცვლილების შემსწავლელი ზოგი მეცნიერი შიშობს მოსალოდნელ დეკადაში გლობალური დათბობის შედეგად გარემოს მნიშვნელოვან ცვლილებას. წარსულში, ტბის წყლის ქიმიას ადარებდნენ მათეთრებელს. თუმცა, მათეთრებლის ქიმიური აქტივობა განპირობებულია Cl−-ითა და pH-ის დამატებით, რომელიც უნტერზეეში გაზომილზე უფრო მაღალი შემცველობისაა, ხოლო ტბა უნტერზეე არ შეიცავს ქლორისა თუ ქლორიტის მაღალ კონცენტრაციას. ↑ W.-D. Hermichen; P. Kowski; U. Wand (1985). „Lake Untersee, a first isotope study of the largest freshwater lake in the interior of East Antarctica“. Nature. 315 (6015): 131–3. Bibcode:1985Natur.315..131H. doi:10.1038/315131a0. ↑ 2.0 2.1 Antarctica's Lake Untersee and Global Warming. Kinohi Institute. დაარქივებულია ორიგინალიდან — July 26, 2011. ციტირების თარიღი: November 26, 2010. ↑ 3.0 3.1 3.2 U. Wand; G. Schwarz; E. Bruggemann; K. Brauer (1997). „Evidence for physical and chemical stratification in Lake Untersee (central Dronning Maud Land, East Antarctica)“. Antarctic Science. 9 (1): 4345. Bibcode:1997AntSc...9...43W. doi:10.1017/S0954102097000060. ↑ 4.0 4.1 4.2 4.3 U. Wand; V. A. Samarkin; H.-M. Nitzsche; H.-W. Hubberten (2006). „Biogeochemistry of methane in the permanently ice-covered Lake Untersee, central Dronning Maud Land, East Antarctica“. Limnology and Oceanography. 51 (2): 1180–1194. Bibcode:2006LimOc..51.1180W. doi:10.4319/lo.2006.51.2.1180. ↑ Extremophile Hunt Begins. NASA Science (February 7, 2008). დაარქივებულია ორიგინალიდან — March 23, 2010. ციტირების თარიღი: April 21, 2011. ↑ Andersen, DT; Sumner, DY; Hawes, I; Webster-Brown, J; Mckay, CP (2011). „Discovery of large conical stromatolites in Lake Untersee, Antarctica“. Geobiology. 9 (3): 280–293. doi:10.1111/j.1472-4669.2011.00279.x. PMID 21504538. ↑ Extremophile Hunt Begins. Science News, NASA (February 7, 2008). დაარქივებულია ორიგინალიდან — მარტი 23, 2010. ციტირების თარიღი: November 26, 2010./
ავთანდილ იმნაძე (მრავალმნიშვნელოვანი)

ავთანდილ იმნაძე შეიძლება აღნიშნავდეს: ავთანდილ იმნაძე — საქართველოს რესპუბლიკის პირველი მოწვევის უზენაესი საბჭოს წევრი ავთანდილ იმნაძე — სპორტსმენი
ავთანდილ იმნაძე

ავთანდილ იმნაძე (დ. 15 ოქტომბერი, 1940, თბილისი) — ქართველი პოლიტიკოსი. 1965 წელს დაამთავრა შრომის წითელი დროშის ორდენოსანი საქართველოს პოლიტექნიკური ინსტიტუტის გეოლოგიის ფაკულტეტი და თბილისის შოთა რუსთაველის სახელობის სახელმწიფო თეატრალური ინსტიტუტი. 1963-1968 წლებში იყო თბილისის ბეჭდვითი სიტყვის კომბინატის ფოტოლაბორანტი, თბილისის სახეხი ჩარხების ქარხნის მუშაკი, ქარელის ჰიდროგეოლოგიური პარტიის უფროსი მექანიკოს-გეოლოგი, საქართველოს სსრ რესპუბლიკის ტელევიზიისა და რადიომაუწყებლობის სახელმწიფო კომიტეტის რეჟისორის ასისტენტი, 1974-1990 წლებში იყო ამავე კომიტეტის რეჟისორი, კინოსტუდია „ქართული ფილმის“ რეჟისორის ასისტენტი, საქტელერადიოს რეჟისორი. 1990-1991 წლებში იყო საქართველოს რესპუბლიკის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ავთანდილ იმნაძე — საქართველოს ბიოგრაფიული ლექსიკონი ავთანდილ იმნაძე — საქართველოს პარლამენტის ოფიციალური საიტი
ბრაუნშვაიგის სახვით ხელოვნებათა უმაღლესი სკოლა

ბრაუნშვაიგის სახვით ხელოვნებათა უმაღლესი სკოლა (გერმ. Die Hochschule für Bildende Künste Braunschweig, ხოლო შემოკლებით – HBK Braunschweig ჰა-ბე-კა ბრაუნშვაიგი) სახელოვნებო პროფილის სპეციალური უმაღლესი სასწავლებელი ქალაქ ბრაუნშვაიგში. ბრაუნშვაიგის სახვით ხელოვნებათა უმაღლესი სკოლა დაარსებულ იქნა 1963 წელს. სკოლის კამპუსი მდებარეობს 19-ე საუკუნის გამოჩენილი მოღვაწის, ბრაუნშვაიგის ჰერცოგის კარის მთავარი მკინძავი-ოსტატის იოჰანეს ზელენკას (გერმ. Johannes Selenka) სახელობის მოედანზე, იოჰანეს-ზელენკა-პლატცზე. უმაღლესი სასწავლებლის კამპუსის შემოგარენში, სხვათა შორის, შედის 1934 წლიდან 1935 წლამდე არქიტექტორ ჰანს ბერნჰარდ რაიხოს (გერმ. Bernhard Reichow) გეგმის მიხედვით აშენებული სამოსის სამსახურის გერმ. Bekleidungsamt შენობა, მათ შორის, ექსპო 2000-ისთვის არქიტექტორ რიკარდო ლეგორეტას (ესპ. Ricardo Legorreta) პროექტის მიხედვით შექმნილი „მექსიკური პავილიონი“, რომელიც დროის განმავლობაში ბრაუნშვაიგის სახვით ხელოვნებათა უმაღლესი სკოლის სიმბოლოდ იქცა. ბრაუნშვაიგის სახვით ხელოვნებათა უმაღლესი სკოლა მოიცავს შემდეგი სხვადასხვა პროფილის ინსტიტუტებს: ინსტიტუტი „თავისუფალი ხელოვნება“ — (გერმ. Institut FREIE KUNST - IFK)) დიზაინის კვლევის ინსტიტუტი — (გერმ. Institut für Designforschung - IDF)) ხელოვნებათმცოდნეობის ინსტიტუტი — (გერმ. Institut für Kunstwissenschaft - IKW)) მედიათმცოდნების ინსტიტუტი — (გერმ. Institut für Medienwissenschaft - IMW)) პერფორმატიულ ხელოვნებათა და განათლების ინსტიტუტი — (გერმ. Institut für Performative Künste und Bildung - IPK) ვიზუალური ხელოვნების ინსტიტუტი — (გერმ. Institut Visuelle Kommunikation - IVK) Claudia bei der Wieden: 50 Jahre HBK Braunschweig – Geschichte einer Kunsthochschule und ihrer Vorgängereinrichtungen Barbara Straka (გამომც.): HBK Katalog Volume 1+2, Kunst – Design – Wissenschaften. (Studienjahre 2004 bis 2006). Barbara Straka (გამომც.): HBK Katalog Volume 3, Kunst – Design – Wissenschaften. (Studienjahre 2006 bis 2008). ბრაუნშვაიგის სახვით ხელოვნებათა უმაღლესი სკოლის ოფიციალური გვერდი თავისუფალი ხელოვნების სასწავლო პროგრამის ვებგვერდი კინოხელოვნების კლასის ვებგვერდი დაარქივებული 2018-07-09 საიტზე Wayback Machine. მედიათმცოდნეობის სასწავლო პროგრამის ვებგვერდი დაარქივებული 2020-06-05 საიტზე Wayback Machine. ხელოვნებათმცოდნეობის სასწავლო პროგრამის ვებგვერდი დაარქივებული 2011-07-19 საიტზე Wayback Machine. სტუდენტთა კომიტეტის ვებგვერდი ↑ http://www.hbk-bs.de/hochschule/geschichte/ehemalige-praesidenten/ ↑ https://www.dfn.de/verein/mv/mitglieder/ ↑ https://www.hrk.de/mitglieder/mitgliedshochschulen/kunst-und-musikhochschulen/ ↑ https://idw-online.de/de/institution280
ნოდარ იმნაძე

ნოდარ იმნაძე (დ. 10 სექტემბერი, 1945 — გ. 30 აპრილი, 1991) — ქართველი პოლიტიკოსი. დაამთავრა ბათუმის შოთა რუსთაველის სახელობის სახელმწიფო პედაგოგიური ინსტიტუტი. 1975 წლიდან აჭარის სამხატვრო სახელოსნოს მხატვარ-გამფორმებელი. საქართველოს ჰელსინკის კავშირის ბათუმის რეგიონული ჯგუფის ხელმძღვანელი. 1990-1991 იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1991 წლის 14 მარტს ნ. იმნაძე აირჩიეს აჭარის ავტონომიური რესპუბლიკის უზენაესი საბჭოს თავმჯდომარის პირველი მოადგილის მოვალეობის შემსრულებლად. 22-23 აპრილის მოვლენები მისთვის ტრაგიკული აღმოჩნდა. იყო ცდა მოსახლეობაში მისადმი დაეთესათ უნდობლობა. 30 აპრილს აპირებდა საინფორმაციო მიტინგის ჩატარებას. იმავე დღეს ღამით დაიღუპა. დაკრძალულია საბურთალოს საზოგადო მოღვაწეთა პანთეონში. ნოდარ იმნაძე — საქართველოს პარლამენტის ოფიციალური საიტი ბათუმის სასამართლო: ნოდარ იმნაძე ასლან აბაშიძემ მოკლა ასლან აბაშიძე, ჯემალ გოგიტიძე და „ქელფეთა“ ბერძენიშვილი: ასლან აბაშიძემ საკუთარი ხელით ჩაცხრილა განიარაღებული ნოდარ იმნაძე დაარქივებული 2020-06-05 საიტზე Wayback Machine. ↑ გაზ. „საქართველოს რესპუბლიკა“, №89, 8 მაისი, 1991
ღარმოს პიკი

ღარმოს პიკი (ტაჯ. Қуллаи Гармо) — მწვერვალი ტაჯიკეთში, დარვაზის ქედისა და მეცნიერებათა აკადემიის ქედების შესაყართან. სიმაღლე 6595 მ ან 6602 მ. დაფარულია თოვლითა და ყინულით. მისი კალთებიდან ეშვება ღარმოს მყინვარი და გეოგრაფიული საზოგადოების მყინვარი. მისგან აღმოსავლეთითაა ფედჩენკოს მყინვარი. 1928 წელს პამირის ექსპედიციის დროს ღარმოს პიკად შეცდომით მიიღეს მწვერვალი, რომელსაც შემდეგ სტალინის პიკი ეწოდა, რომელიც ამ პიკიდან 20 კმ-შია განლაგებული. ეს შეცდომა აღმოიფხვრა მხოლოდ 1932 წელს. ყველაზე ახლოს მდებარე დასახლებული პუნქტია სოფელი პოიმაზორი, რომელიც ზღვის დონიდან 2785 მ სიმაღლეზე მდებარეობს. ↑ Pik Garmo, Tajikistan ↑ ლევან მარუაშვილი, დასავლეთ პამირის მთებში, ტფილისი, 1934 ↑ Памир at wiki.risk.ru, 5 აგვისტო, 2008 ↑ Пик Коммунизма на сайте mountain.ru
საერთაშორისო ორგანიზაცია

საერთაშორისო ორგანიზაცია — სახელმწიფოთაშორისი, მთავრობათშორისი ან არასამთავრობო ხასიათის მუდმივი გაერთიანება, შექმნილი საერთაშორისო შეთანხმების საფუძველზე, საერთაშორისო პრობლემების ერთობლივად გადასაჭრელად. ამ ტერმინით ძირითადად აღნიშნავენ სახელმწიფოთაშორისსა და მთავრობოთაშორის ორგანიზაციებს, როგორიცაა გაერო, ევროპის საბჭო, მსოფლიო სავაჭრო ორგანიზაცია და მისთ. ამგვარი ორგანიზაციების საქმიანობის სფერო და მიზნები საზოგადოების ინტერესშია, თუმცა ზოგიერთი მათგანი უფრო სპეციფიკური მიზნისთვის არის შექმნილი (მაგ. ოპეკი). საერთაშორისო ორგანიზაციების ბაზა დაარქივებული 2013-04-06 საიტზე Wayback Machine.
ფრიდონ სულაბერიძე

ფრიდონ სულაბერიძე (დ. 24 ოქტომბერი, 1941, თბილისი) — ქართველი მოცეკვავე, ქორეოგრაფი, ფოლკლოლურ ანსამბლ „რუსთავის“ მთავარი ქორეოგრაფი. საქართველოს სახალხო არტისტი (1971). დაამთავრა თბილისის კულტ-საგანმანათლებლო სასწავლებელი 1959 წელს. 1960 წლიდან იყო ქართული ხალხური ცეკვის სახელმწიფო ანსამბლის წამყვანი სოლისტი; 1975 წლიდან საქართველოს სიმღერისა და ცეკვის სახელმწიფო ანსამბლ "რუსთავის" მთავარი ქორეოგრაფი. მაღალი ოსტატობით ასრულებდა სოლო პარტიებს ცეკვებში: „ქართული“, „აჭარული“, „მოხეური“, „ძველი თბილისის სურათები“, ჯანსუღ და ვახტანგ კახიძეების ოპერაში „ბარბალე“ (1986, პრემიერა, ცეკვები); გასტროლებით შემოიარა 60-ზე მეტი ქვეყანა. 2011 წელს გაიხსნა მისი ვარსკვლავი თბილისის დიდ საკონცერტო დარბაზთან. 2016 — თბილისის საპატიო მოქალაქე 2001 — საქართველოს სახელმწიფო პრემია 1971 — საქართველოს სსრ სახალხო არტისტი 1957 — ვარნის ახალგაზრდობისა და სტუდენტთა VII საერთაშორისო ფესტივალი, ლაურეატი (ბულგარეთი) ქართული მუსიკის ენციკლოპედიური ლექსიკონი. – თბ., 2015. – გვ. 440 ფრიდონ სულაბერიძე — საქართველოს ბიოგრაფიული ლექსიკონი
ჯემალ ჭკუასელი

ჯემალ ჭკუასელი (დ. 18 მაისი, 1935, შემოქმედი — გ. 17 დეკემბერი, 2021, თბილისი) — ქართველი მომღერალი, ანსამბლ „ერისიონის“ სამხატვრო ხელმძღვანელი 1986-2015 წლებში, საქართველოს ხელოვნების დამსახურებული მოღვაწე (1988), საქართველოს სახალხო არტისტი (1990), ღირსების ორდენის კავალერი (1995). დაიბადა 1935 წლის 18 მაისს შერმადინ ჭკუასელისა და ანა გალოგრეს ოჯახში. 1970 წელს დაამთავრა სასოფლო-სამეურნეო ინსტიტუტის აგრონომიის ფაკულტეტი. 1971-1973 წლებში იყო გარდაბნის რაიონის მთავარი აგრონომი; 1976-1979 წლებში საქართველოს ხალხური სიმღერისა და ცეკვის სახელმწიფო ანსამბლის მომღერალი; 1979-1986 წლებში ქუთაისის სიმღერისა და ცეკვის სახელმწიფო ანსამბლის დირექტორი, სამხატვრო ხელმძღვანელი, მთავარი დირიჟორი. 1986-2015 წლებში იყო საქართველოს ხალხური სიმღერისა და ცეკვის სახელმწიფო აკადემიური ანსამბლის (1999 წლიდან ეწოდა „ერისიონი“) სამხატვრო ხელმძღვანელი და დირექტორი; 2015 წლიდან ანსამბლის მთავარი დირიჟორი. 1997 წლიდან არის ქართული ხალხური სიმღერისა და ცეკვის აღორძინებისა და დაცვის საერთაშორისო ფონდის დირექტორი. 2013 წლის 18 მაისს ალექსანდრე წუწუნავას სახელობის სახელმწიფო დრამატული თეატრის წინ მისი სახელობის ვარსკვლავი გაიხსნა. 2015 წლის 17 მაისს, ქართული ხელოვნების განვითარებაში შეტანილი განსაკუთრებული წვლილისთვის, კულტურის სამინისტროს უმაღლესი ჯილდო — „ხელოვნების ქურუმი“ გადაეცა. პარკინსონის დაავადებისაგან გამოწვეული გართულების შედეგად 2021 წლის დეკემბერში გადაიყვანეს საავადმყოფოში, სადაც 17 დეკემბერს გარდაიცვალა 86 წლის ასაკში. თბილისის საპატიო მოქალაქე (2016) ბრწყინვალების საპრეზიდენტო ორდენი (2011) ღირსების ორდენი (1995) საქართველოს სახალხო არტისტი (1990) საქართველოს სსრ ხელოვნების დამსახურებული მოღვაწე (1988) ვინ ვინაა საქართველოში: ქართული ბიოგრაფიული ცნობარი, გვ. 403, თბ., 1998-1999. ჯემალ ჭკუასელი — საქართველოს ბიოგრაფიული ლექსიკონი ჯემალ ჭკუასელი — erisioni.ge ↑ ოზურგეთში ჯემალ ჭკუასელის ვარსკვლავი გაიხსნება. „ინტერპრესნიუსი“ (18 მაისი, 2013). დაარქივებულია ორიგინალიდან — 15 აპრილი, 2021. ციტირების თარიღი: 15 აპრილი, 2021. ↑ ჯემალ ჭკუასელი - 80. საქართველოს კულტურის, სპორტისა და ახლგაზრდობის სამინისტრო (17 მაისი, 2015). დაარქივებულია ორიგინალიდან — 2021-04-15. ციტირების თარიღი: 15 აპრილი, 2021. ↑ 86 წლის ასაკში ჯემალ ჭკუასელი გარდაიცვალა ↑ 2003-2015 წლებში საქართველოს პრეზიდენტების მიერ გაცემული სახელმწიფო ჯილდოები. IDFI. ციტირების თარიღი: 25 აპრილი, 2021. ↑ საქართველოს სსრ-ის უმაღლესი საბჭოს უწყებები. 1988. №9. გვ. 20.
სწროფავის საცხოვრებელი კომპლექსი

სწროფავის საცხოვრებელი კომპლექსი — არქიტექტურული ძეგლი დუშეთის მუნიციპალიტეტის სოფელ სწროფავის ჩრდილო-აღმოსავლეთით 1 კმილომერზე მდინარე ფშავის არაგვის მარჯვნივ ნაპირას. განეკუთვნება განვითარებულ შუას საუკუნეებს. ფრაგმენტულად შემორჩენილი წრიული გალავნით შემოზღუდულ ტერიტორიაზე ნატეხი ქვით ნაგები. სხვაფასხვა ზომისა და კონფიგურაციის ერთმანეთთან დაკავშირებული რვა სათავსის კედლების ნანგრევებია, ერთ-ერთ სათავსში ნატეხი ქვით ამოშენებული წაკვეთილი კონუსის ფორმის სამეურნეო ხაროა. გალავნის აღმოსავლეთ ნაწილშიჩართულია ზურგიანი კოშკი, რომელსაც ზურგი გალავნის შიგნით აქვს მოქცეული. წერეთელი კ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 314.
სწროფავის ღვთისმშობლის ეკლესია

სწროფავის ღვთისმშობლის ეკლესია — არქიტექტურული ძეგლი დუშეთის მუნიციპალიტეტის სოფელ სწროფავის ჩრდილოეთით, 1,5 კილომეტრზე, ტყიან ბორცვზე. განეკუთვნება განვითარებულ შუა საუკუნეებს. ეკლესია დარბაზულია, სამხრეთიდან და დასავლეთიდან გვიანდელი მინაშენები ეკვრის. ნაგებია სხვადასხვა ზომის ნატეხი ქვის ირეგულარული წყობით. ეკლესიის საფასადო წყობა მოზრდილი ქვებისაა. შიგნითა საპირე ქვები გაცილებით წვრილია. ძეგლი ძლიერაა დაზიანებული: დანგრეულია ორივე მინაშენი, ჩამონგრეულია ეკლესიის კამაროვანი გადახურვა, მონგრეულია კედლები სმნიშვნელოვანი ნაწილი. შენობა 1 მეტრის სიმაღლეზე მიწაშია ჩაფლული. შესასვლელი სამხრეთ მინაშენიდანაა. შემორჩენილია შესასვლელის მხოლოდ აღმოსავლეთ წირთხლის ნაწილი. აღმოსავლეთით კუთხეებმომრგვალბული ღრმა საკურთხეველია. საკურთხევლის აღმოსავლეთ კედელში შემორჩენილია მაღალი, ზემოთკენ თანდათან შევიწროებული სარკმლის ქვედა ნახევარი. საკურთხევლის სამხრეთ და ჩრდილოეთ კედლებში თითო მცირე ზომის ნიშია. საკურთხეველში დგას ერთ ქვაში გამოკვეთილი კუბური ფორმის ტრაპეზი. თითო პატარა ნიშით სამხრეთ და ჩრდილოეთ წახნაგებში. ეკლესიის ინტერიერში აღმოჩნდა ქვიშაქვის ქვა რელიეფური გირჩის გამოსახულებით. სამხრეთ მინაშენი ეკლესიაზე რამდენადმე მოკლეა. მისგან მხოლოდ დასავლეთ კედლის მცირე ნაწილია შემორჩენილი, რომელიც ეკლესიის დასავლეთ კედლის ხაზზე მდებარეობს. ეკლესიის დასავლეთ მინაშენის მხოლოდ დასავლეთ და ჩრდილოეთ კედლების მცირე ნაწილებია შემორჩენილი. ეკლესიის ირგვლივ რამდენიმე ნაგებობის კვალი შეიმჩნევა. კიკაჩეიშვილი კ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 314.